**Referat fra fyraftensbesøg på Green Instruments 25.-04.-2023**

Vi indledte forårssæsonen med et fyraftensbesøg på Green Instruments i Brønderslev, og det viste sig at blive rigtig interessant.

Vi var i alt 17 deltagere, hvoraf de 9 var studerende fra MARTEC, så det var dejligt med nogle unge mennesker i blandt.

Direktør, Morten Brandborg indledte med at byde os velkommen, hvorefter han fortalte om virksomhedens historie, produktion og ledelsesstrategi.

Herefter overtog Jakob Brøns, og fortalte om teknikken bag instrumentudviklingen fra ide og behov til det færdige og typegodkendte instrument.

Vi sluttede af med at gå en runde i værkstederne og se på de færdige instrumentskabe, og i den relation var der en del spørgsmål som Jakob svarede på med stor entusiasme, og især vores unge medlemmer havde svært ved at slippe Jakob.

Mødet sluttede officielt klokken 19.30 med at jeg takkede pænt for besøget og overrakte en vingave til rundviserne; men en del unge blev tilbage, og jeg ved endnu ikke hvornår de sidste forlod virksomheden, efter et meget interessant besøg.

På bestyrelsens vegne

**Med venlig hilsen**

**Arly Nielsen, formand og sekretær**

**MARTEC Maskinmesterklub**